CELEX: 31973R1994
Language: el
Date: 1973-07-24 00:00:00
Title: Κανονισμός (ΕΟΚ) αριθ. 1994/73 της Επιτροπής της 24ης Ιουλίου 1973 περί συμπληρώσεως του κανονισμού (ΕΟΚ) αριθ. 205/73 περί των ανακοινώσεων μεταξύ των κρατών μελών και της Επιτροπής στον τομέα των λιπαρών ουσιών

Avis juridique important

|

31973R1994

Κανονισμός (ΕΟΚ) αριθ. 1994/73 της Επιτροπής της 24ης Ιουλίου 1973 περί συμπληρώσεως του κανονισμού (ΕΟΚ) αριθ. 205/73 περί των ανακοινώσεων μεταξύ των κρατών μελών και της Επιτροπής στον τομέα των λιπαρών ουσιών  

Επίσημη Εφημερίδα αριθ. L 204 της 25/07/1973 σ. 0017 - 0017 Φινλανδική ειδική έκδοση: Κεφάλαιο 3 τόμος 5 σ. 0160  Σουηδική ειδική έκδοση: Κεφάλαιο 3 τόμος 5 σ. 0160  Ελληνική ειδική έκδοση: Κεφάλαιο 03 τόμος 9 σ. 0212  Ισπανική ειδική έκδοση: Κεφάλαιο 03 τόμος 7 σ. 0058  Πορτογαλική ειδική έκδοση : Κεφάλαιο 03 τόμος 7 σ. 0058 

++++ΚΑΝΟΝΙΣΜΟΣ ( ΕΟΚ ) αριθ . 1994/73 ΤΗΣ ΕΠΙΤΡΟΠΗΣ  της 24ης Ιουλίου 1973  περί συμπληρώσεως του κανονισμού ( ΕΟΚ ) αριθ . 205/73 " περί των ανακοινώσεων μεταξύ των Κρατών μελών και της Επιτροπής στον τομέα των λιπαρών ουσιών "  Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  τον κανονισμό αριθ . 136/66 / ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών ( 1 ) , όπως τροποποιήθηκε τελευταία από την πράξη περί των όρων προσχωρήσεως και των προσαρμογών των συνθηκών ( 2 ) ,  τον κανονισμό αριθ . 162/66 / ΕΟΚ του Συμβουλίου της 27ης Οκτωβρίου 1966 περί των συναλλαγών λιπαρών ουσιών μεταξύ της Κοινότητος και της Ελλάδος ( 3 ) ,  τον κανονισμό ( ΕΟΚ ) αριθ . 1986/73 του Συμβουλίου της 24ης Ιουλίου 1973 περί των πιστοποιητικών εξαγωγής στον τομέα των ελαιούχων σπόρων και των πλακούντων ( 4 ) , και ιδίως το άρθρο 1 παράγραφος 3 ,  Εκτιμώντας :  ότι ο κανονισμός ( ΕΟΚ ) αριθ . 1986/73 εγκαθίδρυσε καθεστώς πιστοποιητικών εξαγωγής για τους ελαιούχους σπόρους και τους πλακούντες  ότι οι λεπτομέρειες εφαρμογής του εν λόγω κανονισμού έχουν θεσπισθεί από τον κανονισμό ( ΕΟΚ ) αριθ . 1993/73 της Επιτροπής της 24ης Ιουλίου 1973 ( 5 )   ότι με το σκοπό να έχει η Επιτροπή τη δυνατότητα σωστής παρατηρήσεως των εμπορικών ρευμάτων των προϊόντων που αναφέρονται ανωτέρω , είναι αναγκαίο τα Κράτη μέλη να ανακοινώνουν κανονικά στην Επιτροπή τα στοιχεία , σχετικά με τις εξαγωγές αυτών των προϊόντων  ότι συντρέχει , κατά συνέπεια , λόγος να συμπληρωθεί ο κανονισμός ( ΕΟΚ ) αριθ . 205/73 της Επιτροπής της 25ης Ιανουαρίου 1973 περί των ανακοινώσεων μεταξύ των Κρατών μελών και της Επιτροπής στον τομέα των λιπαρών ουσιών ( 6 )   ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως Λιπαρών Ουσιών ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Αρθρο 1  Στον κανονισμό ( ΕΟΚ ) αριθ . 205/73 , προστίθεται το ακόλουθο άρθρο 12 Α :  " Αρθρο 12 Α :  1 . Τα Κράτη μέλη ανακοινώνουν στην Επιτροπή την 5η και 20η κάθε μηνός για το προηγούμενο δεκαπενθήμερο τις ποσότητες των ελαιούχων σπόρων και των πλακούντων για τις οποίες έχουν χορηγηθεί τα πιστοποιητικά εξαγωγής χωρίς καθορισμό εκ των προτέρων της επιστροφής που αναφέρεται στο άρθρο 1 του κανονισμού ( ΕΟΚ ) αριθ . 1986/73 .  Αν οι ποσότητες για τις οποίες ζητούνται πιστοποιητικά εξαγωγής σε ένα Κράτος μέλος φαίνονται σε αυτό ότι δεν αντιστοιχούν σε κανονικό ρεύμα συναλλαγών , το Κράτος μέλος πληροφορεί αμέσως την Επιτροπή , ανακοινώνοντάς της , αφ ' ενός τις ποσότητες για τις οποίες έχουν ζητηθεί αλλά δεν έχουν ακόμα χορηγηθεί πιστοποιητικά , και , αφ ' ετέρου εκείνες για τις οποίες τα πιστοποιητικά έχουν χορηγηθεί κατά τη διάρκεια του τρέχοντος δεκαπενθημέρου .  2 . Κατά την έννοια του παρόντος άρθρου , θεωρείται :  α ) ως προηγούμενο δεκαπενθήμερο της 5ης κάθε μηνός , η περίοδος από 16ης μέχρι το τέλος του μηνός που προηγείται εκείνου της σημειούμενης ημερομηνίας   β ) ως προηγούμενο δεκαπενθήμερο της 20ης κάθε μηνός , η περίοδος από 1ης μέχρις 15ης του ιδίου αυτού μηνός . "  Αρθρο 2  Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος .  Εγινε στις Βρυξέλλες , στις 24 Ιουλίου 1973 .  Για την Επιτροπή  Ο Πρόεδρος  Francois - Xavier ORTOLI  ( 1 ) ΕΕ αριθ . 172 της 30.9.1966 , σ . 3025/66 .  ( 2 ) ΕΕ αριθ . Ν 73 της 27.3.1972 , σ . 14 .  ( 3 ) ΕΕ αριθ . 197 της 29.10.1966 , σ . 3393/66 .  ( 4 ) ΕΕ αριθ . Ν 204 της 25.7.1973 , σ . 1 .  ( 5 ) ΕΕ αριθ . Ν 204 της 25.7.1973 , σ . 15 .  ( 6 ) ΕΕ αριθ . Ν 23 της 29.1.1973 , σ . 15 .